Pe coasta Irlandei de Nord, un platou vast din dale și coloane de bazalt,
numit The Giant’s Causeway (Podul de piatră al uriașilor),
se întinde până în ocean.
Din punct de vedere științific, acesta este rezultatul lavei topite
care s-a contractat și fragmentat
pe măsură ce s-a răcit în urma erupției unui vulcan.
Dar un mit irlandez antic spune altceva.
Potrivit legendei,
gigantul Finn MacCool a trăit fericit pe coasta nordică a Antrimului
împreună cu soția sa, Oonagh.
Singurul lor inconvenient provenea de la tachinările și amenințările
gigantului Benandonner, sau omul roșu, care trăia dincolo de mare, în Scoția.
Cei doi strigau, se insultau și își aruncau pietre unul altuia,
fiecare demonstrându-și dramatic puterea.
Odată, Finn a rupt o bucată zdravănă de pământ
și i-a zvârlit-o rivalului său, dar nu a atins țărmul.
Bucata a devenit Insula Man
și craterul lăsat de solul deranjat s-a umplut cu apă, devenind Lough Neagh.
Discuțiile aprinse dintre giganți au continuat
până într-o zi când Benandonner l-a provocat pe Finn la luptă directă.
Astfel, uriașul irlandez a aruncat destui bolovani în mare
pentru a crea un pod din pietre către coasta scoțiană.
Finn l-a traversat furios.
La ivirea Scoției,
a reușit să-l vadă pe Benandonner de la distanță.
Finn avea o dimensiune considerabilă,
însă la vederea inamicului colosal care se apropia violent,
curajul său s-a diminuat.
La o singură privire asupra gâtului gros și pumnilor zdrobitori ai lui Benandonner,
Finn s-a întors și a fugit.
Înapoi acasă, cu Benandonner apropiindu-se rapid,
Finn tremura în timp ce descria inamicul său voluminos lui Oonagh.
Știau că la o luptă directă cu Benandonner va fi zdrobit.
Astfel, Oonagh s-a gândit la un plan viclean:
era nevoie de o iluzie a dimensiunilor,
de a-l face pe Finn să pară cât un munte, fără să fie la vedere.
Pe măsură ce Benandonner se apropia de capătul podului,
Oonagh și-a îndesat soțul într-un leagăn uriaș.
Deghizat într-un bebeluș gigant,
Finn stătea liniștit în timp ce Benandonner bătea în ușă.
Casa s-a cutremurat când a intrat.
Oonagh i-a spus vizitatorului furios că soțul ei nu e acasă,
dar l-a invitat la masă cât timp îl așteaptă.
Când Benandonner a servit din bucățile de pe masă,
a început să plângă de durere,
zdrobindu-și dinții în metalul ascuns de Oonagh în aluat.
I-a spus că acestea erau preferatele lui Finn,
nedumerindu-l pe Benandonner și făcându-l să creadă
că nu e de nasul rivalului său.
Când Finn a scos un geamăt,
Benandonner și-a concentrat atenția pe bebelușul gigant din colț.
La cât de bine era copilul înfășurat în pături,
Benandonner s-a înfiorat gândindu-se cum ar putea arăta tatăl.
A decis că e mai bine să nu afle.
Pe măsură ce fugea spre casă, a distrus pietrele ce conectau malurile,
distrugând podul.
Au rămas doar două formațiuni stâncoase identice:
una pe Coasta Antrim din Irlanda de Nord
și una la Peștera lui Fingal, în Scoția, pe cealaltă parte a mării.